Translations:Wikimedia Apps/Android FAQ/102/hu

Például olyan adatokat figyelünk, hogy mennyi idő telik el a keresés indítása és az eredmény megérkezése között; a megosztás gomb hányszor lett megnyomva; a betűméretet növelték vagy csökkentették. Egy HockeyApp nevű szolgáltatást használunk az Android-alkalmazás összeomlásainak jelentésére. Ha úgy döntesz, hogy elküldesz nekünk egy jelentést az összeomlásról (amiért rendkívül hálásak vagyunk!), a szolgáltatás megmondja nekünk, a programkód mely részéről származik az összeomlás (az összes aktív programszál veremnyomkövetése), és egyéb diagnosztikai információkat, mint például az Android verzióját és az eszköz típusát. Ezek az adatok nem alkalmasak a személyed azonosítására.